Source: https://www.riigiteataja.ee/akt/323012019002
Timestamp: 2019-12-08 01:39:37+00:00
Document Index: 6217529

Matched Legal Cases: ['§ 30', '§ 31', '§ 30', '§ 30', '§ 32', '§ 30', '§ 30']

RT III, 23.01.2019, 2
Vastu võetud 21.01.2019 nr 65
Meelis Kaldalu esitas Vabariigi Valimiskomisjonile e-kirjaga 17.01.2019 kell 17.56 digitaalselt allkirjastatult üksikkandidaadi registreerimise avalduse ja kandideerimisavalduse 03.03.2019 toimuvatel Riigikogu valimistel kandideerimiseks.
Vabariigi Valimiskomisjon kontrollis esitatud dokumente ja leidis, et puudub RKVS § 30 lõike 4 punkti 2 kohaselt nõutav kautsjoni tasumist tõendava maksekorralduse koopia.
Meelis Kaldalu on kandideerimisavaldusele lisanud kohtule adresseeritud esialgse õiguskaitse taotlemise avalduse, milles palub tagada valimistest kautsjonivaba osavõtt ja keelata Vabariigi Valimiskomisjonil kautsjoni puudumise alusel tema kandidaadina registreerimata jätmine.
Riigi valimisteenistus tegi Meelis Kaldalule 18.01.2019 ettepaneku esitada kautsjoni tasumist tõendav dokument. Vastavalt RKVS § 31 lõikele 6 tuli puuduv dokument esitada hiljemalt 19.01.2019 enne kella 18.00.
19.01.2019 kella 18.00-ks Meelis Kaldalu ei esitanud kautsjoni tasumist tõendavat maksekorralduse koopiat ega tasunud RKVS § 30 lõike 5 kohast kautsjonit.
3. Meelis Kaldalu ei ole esitanud RKVS § 30 lõike 4 punkti 2 kohaselt nõutavat kautsjoni tasumist tõendavat maksekorralduse koopiat. Tegemist on dokumendiga, mille puudumine on RKVS § 32 lõike 3 punkti 2 kohaselt kandidaadi registreerimata jätmise aluseks. RKVS § 30 lõike 5 kohaselt kannab erakond või üksikkandidaat enne kandidaatide registreerimiseks esitamist Rahandusministeeriumi arveldusarvele kautsjonina summa, mille suurus on valimiste väljakuulutamise aastal Vabariigi Valitsuse kehtestatud kuutasu alammäär iga registreerimiseks esitatud isiku kohta. Kautsjoni suuruseks on 2019. aastal 500 eurot isiku kohta. Kautsjoni tasumiseks ettenähtud Rahandusministeeriumi arveldusarvele kautsjonit laekunud ei ole, puuduvad ka muud andmed, et Meelis Kaldalu kautsjon oleks tasutud. Seadus ei näe ette kautsjonist vabastamise võimalust ega ka võimalust esitada kandideerimisdokumentides taotlusi kohtule. RKVS § 30 lõike 5 kohaselt on kautsjoni tasumine Riigikogu valimistel kandidaatide registreerimiseks esitamise eeltingimus. Seetõttu ei ole Vabariigi Valimiskomisjonil võimalik Meelis Kaldalu 03.03.2019 toimuvatel Riigikogu valimistel kandidaadiks registreerida.
jätta 03.03.2019 toimuvatel Riigikogu valimistel kandidaadiks registreerimata Meelis Kaldalu.